《江城子》
唐代·张泌

碧阑干外小中庭，雨初晴，晓莺声。飞絮落花， 时节近清明。睡起卷帘无一事，匀面了，没心情。 浣花溪上见卿卿，眼波秋水明。 黛眉轻，绿云高绾， 金簇小蜻蜓。
好是问他来得么？和笑道，莫多情。 窄罗衫子薄罗裙，小腰身，晚妆新。每到花时， 长是不宜春。早是自家无气力，更被你，恶怜人。

作者简介：张泌(bì)(生卒年不详)，《全唐诗》作曰字子澄，安徽淮南人。五代后蜀词人。是花间派的代表人物之一。其词用字工炼，章法巧妙，描绘细腻，用语流便。